Euroopa Liidu Teataja L 047 , 18/02/2004 Lk 0020 - 0021



Komisjoni määrus (EÜ) nr 277/2004, 17. veebruar 2004, söödalisandite tähtajatute lubade kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud komisjoni määrusega (EÜ) nr 1756/2002, [2] eriti selle artiklit 3 ja artikli 9d lõiget 1, ning arvestades järgmist: (1) Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid. (2) Direktiivi 70/524 artiklis 3a on sätestatud söödalisandite ühenduse lubadele esitatavad nõuded. (3) Aspergillus niger'i abil (CBS 114.94) toodetud ensüümi 3-fütaasile (EC 3.1.3.8) on vastavalt komisjoni määrusele (EÜ) nr 1353/2000 [3] antud tähtajatu kasutusluba põrsaste, nuumsigade, emiste, broilerkanade ja munakanade osas. (4) Vastavalt komisjoni määrusele (EÜ) nr 2316/98 [4] võis nimetatud söödalisandit ajutuselt kasutada broilerkalkunite puhul. (5) Tootja on esitanud uusi andmeid, mis toetavad taotlust saada kõnealuse söödalisandi kasutamisele juunis 2003 broilerkalkunite osas tähtajatu luba. (6) Kõnealuse söödalisandi broilerkalkunite puhul kasutamise kohta esitatud loataotluse hindamine on näidanud, et direktiivis 70/524/EMÜ sätestatud tähtajatu loa saamise tingimused on täidetud. (7) Seetõttu tuleks kõnealuse söödalisandi kasutamise kohta broilerkalkunite puhul anda tähtajatu luba. (8) Taotluse hindamine on näidanud, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tagatakse nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta, [5] muudetud Euroopa Parlamendi ja nõukogu määrusega (EÜ) nr 1882/2003 [6]) kohaldamisega. (9) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Ensüümide rühma kuuluvat, käesoleva määruse lisas nimetatud valmistist võib kõnealuses lisas ettenähtud tingimustel lubada ajutiselt kasutada loomasöötades söödalisandina. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brussels, 17. veebruar 2004 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 155, 28.6.2000, lk 15. [4] EÜT L 289, 28.10.1998, lk 4. [5] EÜT L 183, 29.6.1989, lk 1. [6] ELT L 284, 31.10.2003, lk 1. -------------------------------------------------- LISA "Nr (või EÜ nr) | Söödalisand | Keemiline valem, kirjeldus | Loomaliik või -kategooria | Maksimumvanus | Miinimum-sisaldus | Maksimum-sisaldus | Muud sätted | Loa kehtivusaja lõpp | Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta | Ensüümid E 1600 | 3- fütaas EC 3.1.3.8 [Natufos FTU-8] | Aspergillus niger'i (CBS 114.94) abil toodetud 3-fütaasi valmistis minimaalse aktiivsusega: Tahkel kujul: 5000 FTU [1]/gVedelal kujul: 5000 FTU/ml | Broiler-kalkunid | — | 250 FTU | — | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslik annus ühe kilogrammi täissööda kohta: 500 FTU.3.Kasutamiseks jõusöödas, mis sisaldab üle 0,23 % fütiiniga seotud fosforit. | Tähtajatu | [1] "Üks FTU on ensüümi hulk, mis vabastab ühe mikromooli anorgaanilist fosfaati naatriumfütaadist minutis pH taseme 5,5 ja temperatuuri 37 °C juures." --------------------------------------------------